open-index/open-wikipedia-markdown huggingface dataset:
அதிகாரிகள் பயிற்சிக் கழகம் (சென்னை)

சென்னையிலுள்ள **அதிகாரிகள் பயிற்சிக் கழகம்** (*Officers Training Academy*-OTA) என்பது இந்திய இராணுவ அதிகாரிகள் பயிற்சி மையமாகும். இந்த மையம் குறுகிய கால இராணுவ சேவைக்கான அதிகாரிகளை உருவாக்கப் பயன்படுகிறது.

## வரலாறு
1942-45 காலகட்டத்தில் இரண்டாம் உலகப் போரில் இந்திய மற்றும் பொதுநலவாய நாடுகளின் இராணுவத்திற்குத் தேவைப்பட்ட இராணுவ அதிகாரிகளை உருவாக்குவதற்காக ஏழு அதிகாரிகள் பயிற்சி மையங்கள் இந்தியாவில் துவக்கப்பட்டன. ஆனால் போர் முடிந்ததும் இம்மையங்கள் மூடப்பட்டு விட்டன.

இந்திய சீனப் போரையடுத்து 1962 இல் இந்தியாவில் இராணுவ அதிகாரிகளின் அவசரகாலத் தேவைகளுக்காக புனே மற்றும் சென்னையில் இரு அதிகாரிகள் பயிற்சிப் பள்ளிகள் (Officers Training Schools-OTS) துவக்கப்பட்டன. இப்பள்ளிகள் அமைப்பதற்கான ஆயத்தப் பணிகள் 1962 ஆம் ஆண்டு, செப்டபர் மாதத்தில் துவக்கப்பட்டன. சென்னை பயிற்சிப் பள்ளி பிரிகேடியர் ராம் சிங்கைத் முதல் படைத்தலைவராகக் கொண்டு 1963 ஆம் ஆண்டு ஜனவரி மாதம் துவங்கியது. புனேயில் நிறுவப்பட்ட பயிற்சிப்பள்ளி சிறிதுகாலத்திற்குப் பின் மூடப்பட்டது. எனினும் தொடர்ந்து செயற்பட்ட சென்னை பயிற்சிப் பள்ளி, 1965 ஆம் ஆண்டு பெப்பிரவரி இரண்டாம் தேதியிலிருந்து பள்ளியின் நோக்கத்தை குறுகியகால சேவை சீர் ஆணைய அதிகாரிகளைப் பயிற்றுவிப்பதாக மாற்றுவதற்கான அனுமதி பெற்றது.

குறுகியகால சேவை ஆணையத்தின் இராணுவ அதிகாரிகளுக்கான பயிற்சிகள், அதிகாரிகள் பயிற்சிக் கழகத்தில் மேற்கொள்ளப்படுகிறது.  1985 ஆம் ஆண்டு முதல் இப்பயிற்சிக் கழகத்திற்கு நிரந்தர அனுமதி வழங்கப்பட்டு அதன் பெயரும் **அதிகாரிகள் பயிற்சிக் கழகம்** என மாற்றம் பெற்றது.

இந்திய இராணுவத்தில் அதிகாரிகளாகச் சேர்ந்த 25 பேர் கொண்ட முதல் பெண் அதிகாரிகள் அணி 1992-இல் இக்கழகத்தில் பயிற்சி பெற்றவர்களாவர்.

## அமைவிடம்
இந்த பயிற்சி மையமானது தமிழகத்தின் தலைநகரான சென்னை மாநகரத்திற்குட்பட்ட ஆலந்தூரில் 750 ஏக்கர் பரப்பளவில் விமான நிலையத்தின் ஓடு பாதைக்கு வடக்கே அமைந்துள்ளது.

## அளிக்கப்படும் பயிற்சிகள்
இந்த பயிற்சி மையத்தில் அளிக்கப்படும் 48 வார கால பயிற்சி இந்திய இராணுவத்தின் மருத்துவப் பிரிவு நீங்கலாக அனைத்துப் பிரிவுகளுக்கும் அதிகாரிகளை தயார்படுத்துகிறது.

## பயண வழிகள்
சென்னை மாநகரின் அனைத்துப் பேருந்து நிலையங்களிலிருந்தும் பேருந்து  மூலமாக அதிகாரிகள் பயிற்சிக் கழகம் (சென்னை) சென்றடையலாம். மகிழுந்து மூலமாக தேசிய நெடுஞ்சாலை 45 இல் பயணித்து கத்திப்பாரா முனை அருகிலுள்ள ஓடிஏ நிறுத்தத்தை அடையலாம். மின்சாரத் தொடர் வண்டி மூலமாகச் சென்றால் தாமஸ் மவுண்ட் நிறுத்தத்தில் இறங்க வேண்டும். மெட்ரோ தொடர் வண்டி மூலமாகச் சென்றால் ஓடிஏ நிறுத்தத்தில் இறங்க வேண்டும்.
## இதனையும் காண்க
* குறுகியகால சேவை ஆணையம்

## உசாத்துணை

## வெளி இணைப்புகள்
* அதிகாரிகள் பயிற்சிக் கழகம் (சென்னை) இணைய தளம்
*JOINING INSTRUCTIONS--OTA
*Short Service Commission to be made more attractive
*Short Service Commission Test
* What is SSC Short Service Commission in Indian Army?
*  What is Short Service Commission in Indian Air Force?

இந்தியாவில் இராணுவப் பயிற்சிக் கழகங்கள்
பகுப்பு:இந்திய படைத்துறை
பகுப்பு:இந்தியத் தரைப்படை
பகுப்பு:சென்னை மாவட்டம்
பகுப்பு:சென்னை
பவேலா (பிரேசிலிய சேரி)

**பவேலா** (*favela*, , ஃபவேலா) பிரேசிலின் நகரியப் பகுதிகளில் உருவாகியுள்ள சேரி ஆகும். குப்பைகளாலும்  கழிவுப் பொருட்களாலும் நிலவுரிமையற்ற இடங்களில் கூட்டமாக கட்டப்படும் வீடுகளுக்கு மின்சார இணைப்போ குடிநீர் இணைப்போ இல்லாது உள்ளது. 19ஆம் நூற்றாண்டின் இறுதியில் முதல் பவேலாக்கள் உருவாயின; படைவீரர்கள் வாழ இடம் கிடைக்காது இந்த பவேலாக்களை உருவாக்கினர். சில துவக்க கால பவேலாக்கள் *பைரோசு ஆபிரிகானோசு* (ஆபிரிக்க அக்கம்பக்கம்) எனப்பட்டன. நிலவுரிமையற்ற, வேலை வாய்ப்பற்ற முந்தைய நாள் அடிமைகள் இங்கு வாழ்ந்தனர்.

முதல் பவேலா உருவாவதற்கு முன்பே ஏழை குடிமக்கள் நகரத்தில் வாழ ஆனுமதிக்கப்படாமல் புறநகர் பகுதிகளில் வாழ்ந்து வந்தனர். இருப்பினும் தற்கால  பவேலாக்கள் 1970களில் உருவாகத் தொடங்கின;  சிற்றூர்களிலிருந்து வெளியேறி பெருநகரங்களுக்கு குடிபெயர்ந்த மக்களால் இவை ஏற்பட்டன. வாழும் இடம் கிடைக்காத பலரும் பவேலாக்களில் குடியேறத் தொடங்கினர்.  திசம்பர் 2011இல் வெளியான கணக்கெடுப்பு தரவுகளின்படி ஏறத்தாழ 6 விழுக்காடு பிரேசிலியர்கள் பவேலாக்களில் வசிக்கின்றனர். 
## மேற்சான்றுகள்

பகுப்பு:பிரேசிலின் நகரங்கள்
பகுப்பு:மாந்த வாழிடங்கள்
தமிழ்நாடு சிறப்புக் காவல் படை

தமிழ்நாடு சிறப்புக் காவல் படை என்பது தமிழகத்தில் சட்ட ஒழுங்கை பாதுகாப்பதற்காக தமிழக அரசால்  ஏற்படுத்தப்பட்ட தமிழக காவல்துறையின் துணை நிலை அமைப்பாகும். இந்த படைப்பிரிவு பெரும்பாலும் இளைஞர்களைக் கொண்டுள்ளது. கலவர காலங்களிலும் சட்ட ஒழுங்கு பிரச்சனை ஏற்படும் காலங்களிலும் இப்படை உபயோகப்படுத்தப்படுகிறது.

## நிர்வாகம்
தமிழ்நாடு சிறப்புக் காவல் படை  காவல் கண்காணிப்பாளர் நிலையிலுள்ள அதிகாரியால் நிர்வகிப்படுகிறது.அவருக்கு உதவியாக 1 கூடுதல் துணைக் கண்காணிப்பாளர் நிலையிலுள்ள அதிகாரியும் 3 துணைக் கண்காணிப்பாளர் நிலையிலுள்ள அதிகாரிகளும் பணிபுரிகின்றனர்.

## அமைப்பு
தமிழ்நாடு சிறப்புக் காவல் படை  7 படைப்பிரிவுகளாக பிரிக்கப்பட்டுள்ளது. 7 படைப்பிரிவுகளில் 2 படைப்பிரிவுகள் பெண்கள் படைப்பிரிவு ஆகும். ஒரு படைப்பிரிவு என்பது ஒரு காவல் ஆய்வாளர்,நான்கு உதவி காவல் ஆய்வாளர்,12 ஹவில்தார்,18 நாயக், 90 காவலர்,நான்கு சமயல்காரர், இரண்டு துணி வெளுப்போர், ஒரு முடி திருத்துவோர் ஆகியோரைக் கொண்டுள்ளது.படைப்பிரிவின் தலைவர் காவல் ஆய்வாளர் ஆவார்.

## அதிகாரங்கள்
தமிழ்நாடு சிறப்புக் காவல் படை  கைது செய்யும் அதிகாரத்தையோ அல்லது புலனாய்வு செய்யும் அதிகாரத்தையோ பெற்றிருக்கவில்லை. கலவர காலங்களிலும் சட்ட ஒழுங்கு பிரச்சனை ஏற்படும் காலங்களிலும் உள்ளூர் காவல் துறையின் வழிகாட்டுதலின் படி இப்படை இயங்கும்.

## மேற்கோள்கள்

## வெளி இணைப்புகள்
*தமிழ்நாடு சிறப்புக் காவல் படை அரசாங்க விபரம்

பகுப்பு:தமிழ்நாடு காவல்துறை பிரிவுகள்
பேன்யோசு (எக்குவடோர்)

**பேன்யோசு டெ அக்குவா சான்ட்டா** (*Baños de Agua Santa*), பொதுவாக **பேன்யோசு**, எக்குவடோர் நாட்டின் மையத்தில் அமைந்துள்ள துங்குராகுவா மாகாணத்தின் கிழக்குப் பகுதியில் உள்ள நகரமாகும். துங்குராகுவா  மாகாணத்தின் தலைநகரம் அம்பாட்டோவை அடுத்த இரண்டாவது மக்கள்தொகை மிக்க நகரமாக விளங்கும்  பேன்யோசு முதன்மை சுற்றுலாத் தலமாகவும் விளங்குகின்றது.  இது "அமேசானுக்கான நுழைவாயில்" என்றறியப்படுகின்றது. அமேசான் காடுகளையும் அமேசான் ஆற்றுப் படுகையில் உள்ள பிற நகரங்களையும் அடையும் முன்னர் மலைப்பகுதியில் அமைந்துள்ள பெரிய நகரமாக இது இருப்பதால்  இவ்வாறு அழைக்கப்படுகின்றது. 

துங்குராகுவா எரிமலையின் வடக்கு அடிவாரத்தில் 1,820 மீட்டர்கள் (5,971 அடி) உயரத்தில் பேன்யோசு அமைந்துள்ளது. இந்த எரிமலையின் செயற்பாட்டை தேசிய  பல்நுட்பியல் பள்ளியின் புவியியற்பியல் கழகம் கண்காணித்து வருகின்றது.
## சுற்றுலா

## மேற்சான்றுகள்

## வெளி இணைப்புகள்

Guia de Banos Ecuador 

Blah Blah Eco Aventura Travel Agency

Ruta del Spondylus

Turisteando Ecuador Informacion Turistica

*
* Official Baños Tourism Website 

பகுப்பு:எக்குவடோர்
2-எத்தில் 4,5-டைமெத்தில்பீனால்

**2-எத்தில் 4,5 டைமெத்தில்பீனால்** *(2-Ethyl 4,5 dimethylphenol)* என்பது C10H14O என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். இயற்கை பீனால் என்றழைக்கப்படும் இச்சேர்மம் ரோசுமேரி நறுமண எண்ணெயில் (Rosmarinus officinalis) காணப்படுகிறது. மேலும், பெண்யானையின் சிறுநீர் மாதிரிகளிலும் 2-எத்தில் 4,5 டைமெத்தில்பீனால் காணப்படுவதாக அறியப்படுகிறது

## மேற்கோள்கள்
.

பகுப்பு:பீனால்கள்
பகுப்பு:அரோமாட்டிக் சேர்மங்கள்
ம. க. வேற்பிள்ளை

**ம. க. வேற்பிள்ளை** (சனவரி 8, 1847 - 1930) இலங்கைத் தமிழ் உரையாசிரியரும், தமிழறிஞரும், பதிப்பாசிரியரும், தமிழாசிரியரும் ஆவார்.

## வாழ்க்கைக் குறிப்பு
வேற்பிள்ளை யாழ்ப்பாணம், மட்டுவில் என்ற ஊரில் கணபதிப்பிள்ளை உடையார், புலோலியைச் சேர்ந்த உமாமகேசுவரி ஆகியோருக்குப் பிறந்தவர். மட்டுவில் சண்முகம்பிள்ளை, நல்லூர் கார்த்திகேயப் புலவர், ஆறுமுக நாவலர் ஆகியோரிடம் கல்வி கற்றவர். சிதம்பரம் நாவலர் சைவப்பிரகாச வித்தியாசாலையில் கல்வி கற்றார். செய்யுள் இயற்றுவதில் வல்லவராக இருந்ததால் சிதம்பரம் முத்தையா பட்டர் இவருக்கு "பிள்ளைக்கவி" என்ற பட்டத்தை அளித்தார். இவரது உரையெழுதும் திறமையை வியந்த வித்துவ சிரோமணி பொன்னம்பலப் பிள்ளை இவருக்கு "உரையாசிரியர்" என்னும் பட்டத்தை அளித்தார்.

ம. வே. திருஞானசம்பந்தம், சட்ட அறிஞர் வே. மாணிக்கவாசகர், குருமணி ம. வே. மகாலிங்கசிவம், நடராசா, கந்தசாமி ஆகியோர் ம. க. வேற்பிள்ளையின் பிள்ளைகள் ஆவர். புலவர் ம. பார்வதிநாதசிவம் இவரின் பேரனாவார்.

## எழுதிய நூல்கள்

*சந்திரமெளலீசர் சதகம் என்னும் ஈழமண்டல சதகம்
*ஆருயிர்க் கண்மணி மாலை
*புலோலி வைரவக் கடவுள் தோத்திரம்

### உரைகள்
*திருவாதவூரடிகள் புராண விருத்தியுரை
*புலியூரந்தாதி
*அபிராமி அந்தாதி
*கெவுளிநூல் விளக்கவுரை

### பதிப்பித்த நூல்கள்
*வேதாரணிய புராணம்
*சிவகாமியம்மை சதகம்

## மேற்கோள்கள்

பகுப்பு:1847 பிறப்புகள்
பகுப்பு:1930 இறப்புகள்
பகுப்பு:ஈழத்துத் தமிழறிஞர்கள்
பகுப்பு:யாழ்ப்பாண மாவட்ட மக்கள்
பகுப்பு:உரையாசிரியர்கள்
பகுப்பு:இலங்கைத் தமிழ் ஆசிரியர்கள்
பெத்ரோ அமெரிக்கோ

**பெத்ரோ அமெரிக்கோ டெ பிகெரேத்தோ இ மெலோ** (*Pedro Américo de Figueiredo e Melo*, 29 ஏப்ரல் 1843 – 7 அக்டோபர் 1905) பிரேசிலின் மிக முக்கியமான ஓவியக் கலை கல்வியாளர்களில் ஒருவராவார். இவர் எழுத்தாளராகவும்  ஆசிரியராகவும் இருந்தார்.
## வாழ்க்கை வரலாறு

இம்பீரியல் நுண்கலைக் கழகத்தில் (*அகாடெமியா இம்பீரியல் டெ பெலாசு ஆர்டெசு*) உதவித்தொகை கிடைத்ததால் 1854இல்  இரியோ டி செனீரோவிற்கு இடம் பெயர்ந்தார். பின்னர் மேலும் கற்பதற்காக  ஐரோப்பாவில் பாரிசின் இக்கோல் டெஸ் பியூக்ஸ் ஆர்ட்சில் சேர்ந்தார். அங்கு  ஜீன் ஆகஸ்டே டொமினிக் இன்கிரெஸ், இப்போலைட் பிளான்டிரின், கார்ல்-ஓரேசு வெர்னெட் போன்றோரின் மாணாக்கராக இருந்தார். பல பாராட்டுக்களுக்கிடையே தனது முனைவர் பட்டத்தை 1868இல் பிரெசெல்சு பல்கலைக்கழக்கத்தில் பெற்றார்.

பிரேசிலுக்குத் திரும்பிய பிறகு, பிரேசிலின் மிகவும் அறியப்பட்ட கலைப்படைப்பை படைத்தார்; போர்த்துக்கல்லிடமிருந்து  பிரேசில் விடுதலை பெற்றதை இளவரசர் பெட்ரோ அறிவித்த தருணத்தை சித்தரிக்கும் *விடுதலை அல்லது வீரமரணம்* என்ற ஓவியத்தை வரைந்தார். இந்த ஓவியமே பல்லாண்டுகளாக பிரேசிலின் துவக்கப்பள்ளி வரலாற்றுப் பாடநூல்களில்  இடம் பெற்று வந்துள்ளது.

இத்தாலியின் புளோரன்சு|புளோரன்சில் வாழ்ந்த வண்ணம் இரியோ டி செனீரோவிற்கு அடிக்கடி பயணித்த பெத்ரோ ஆசிரியராகவும் கலை வரலாற்றியலாளராகவும் பணி புரிந்தார். 
1889இல் பிரேசிலியக் குடியரசு அறிவிக்கப்பட்ட பின்னர் தேசிய சட்டமன்றத்திற்கு தேர்ந்தெடுக்கப்பட்டார்.  
## காட்சிக்கூடம்



File:Pedro Américo - Leão.jpg|சிங்கம்
File:Pedro Américo - Judite e Holofernes, 1880.jpg|யூடித்தும் ஓலோபெர்னெசும்
File:Pedro Américo - Hamlet’s Vision - Google Art Project.jpg|ஹாம்லெட்டின் காட்சி
File:MNBA Pedro Américo Joana dArc.jpg|பெத்ரோ அமெரிக்கோ ஜோன் ஆஃப் ஆர்க்
File:Pedro AMérico 1879 Davi e Abisag.jpg|அரசர் டேவிடும் அபிசாகும் 
 Image:Independência ou Morte (1888).jpg| *விடுதலை அல்லது வீர மரணம்!* 
File:Pedro Américo - D. Pedro II na abertura da Assembléia Geral.jpg|பொது சட்டமன்றத்தின் துவக்கத்தின்போது பேரரசரின் பேச்சு (பிரேசிலின் இரண்டாம் பெட்ரோ)



## மேற்சான்றுகள்

**Pedro Américo*. Encyclopaedia Itaú Cultural. http://www.itaucultural.org.br/aplicexternas/enciclopedia_ic/index.cfm?fuseaction=artistas_biografia_ing&cd_verbete=3703&lst_palavras=&cd_idioma=28556&cd_item=1

பகுப்பு:பிரேசிலின் கலைஞர்கள்
பகுப்பு:1843 பிறப்புகள்
பகுப்பு:1905 இறப்புகள்
பகுப்பு:ஓவியர்கள்
மக்னீசியம் முச்சிலிக்கேட்டு

**மக்னீசியம் முச்சிலிக்கேட்டு** *(Magnesium trisilicate)* என்பது Mg2O8Si3 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும், உணவுச் சேர்ப்புப் பொருளாக இச்சேர்மம் பயன்படுத்தப்படுகிறது. விரைவு உணவு வகைகள் தயாரிக்கையில் பெரும்பாலும் கொழுப்பு அமிலங்களை ஈர்க்கவும் வறுத்தலின் போது மாசுபடும் உணவு எண்ணெய்களின் மாசுக்களை நீக்கவும் இச்சேர்மம் சேர்க்கப்படுகிறது.
 
## உடல்நலவியல் விளைவுகள்

சீனாவின் சுகாதார அதிகாரிகள் 2007 ஆம் ஆண்டு மார்ச்சு 12 அன்று சென்சி மாகாணத்தில் இயங்கி வந்த கே.எப்.சி, முகவர்களிடமிருந்து மக்னீசியம் முச்சிலிக்கேட்டை பறிமுதல் செய்ததோடு இதை தொடர்ந்து பயன்படுத்துவதற்கும் தடை விதித்தனர் . சாத்தியமான ஒரு புற்று நோய்க் காரணியாக இருக்கலாம் என்று இச்சேர்மத்தை அவர்கள் சந்தேகித்தனர். இதன் விளைவாக சீனாவின் சுகாதார அமைச்சகம் கே.எப்.சி, முகவர்களின் ஆறு விற்பனை நிலையங்களில் சோதனை மேற்கொண்டது. நாட்டிலிருந்த கே.எப்.சி உணவகங்களில் சமைத்தலின் போது பயன்படுத்தப்பட்ட வேதிப்பொருள்களால் உடல்நலத்திற்கு தீங்கேதுமில்லை என்று அச்சோதனை முடிவுகள் தெரிவித்தன. சமையல் எண்ணெய்களை வடிகட்டப் பயன்படும் இப்பொருளால் தீங்கேதுமில்லை என்று அந்நாட்டு சுகாதார அமைச்சகம் தெரிவித்தது. சீன ஊடகங்கள் முழுவீச்சில் இவ்வுணவுச் சிக்கலை ஒழுங்குபடுத்தின

வயிற்றுப் புண்கள் சிகிச்சையில் மெக்னீசியம் முச்சிலிக்கேட்டை ஒரு அமில நீக்கியாக பயன்படுத்த முடியும்.  நடுநிலையாக்கல் வினை வழியாக இரைப்பைச்சாறின் காரத்தன்மையை இது அதிகரிக்கச் செய்கிறது.

## மேற்கோள்கள்

பகுப்பு:மக்னீசியம் சேர்மங்கள்
பகுப்பு:சிலிக்கேட்டுகள்
பகுப்பு:உணவுச் சேர்பொருட்கள்
பகுப்பு:கனிம வேதியியல் சேர்மங்கள்
பார்செம்

**பார்செம்** *(Parcem )* என்பது இந்தியாவின் கோவா மாநிலத்தின் வடக்கு கோவா மாவட்டத்தில் இருக்கும் ஒரு கணக்கெடுப்பில் உள்ள ஊராகும். 

## புவியியல் அமைப்பு

15.67°வடக்கு மற்றும் 73.77° கிழக்கு  என்ற அடையாள ஆள்கூறுகளில் பார்செம் நகரம்  பரவியுள்ளது . மேலும் கடல் மட்டத்தில் இருந்து சராசரியாக 19 மீட்டர் உயரத்தில் இந்நகரம் உள்ளது

## மக்கள் தொகையியல்

இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி பார்செம் நகரின்  மொத்த மக்கள் தொகை 4,320 ஆகும்.  இம்மக்கள் தொகையில் 51% பேர் ஆண்கள் மற்றும் 49% பேர் பெண்கள் ஆவர். பார்செம் நகரின் கல்வியறிவு சதவீதம் 74% ஆகும். இது நாட்டின் தேசிய கல்வியறிவு சதவீதமான 59.5% என்பதைவிட அதிகமாகும். கல்வியறிவு பெற்ற மக்களில் ஆண்கள் 81% எண்ணிக்கையும் பெண்கள் 66% எண்ணிக்கையிலும் காணப்பட்டனர். மக்கள் தொகையில் 10% பேர் ஆறு வயதிற்கு உட்பட்டவர்களாக இருந்தனர்.

## மேற்கோள்கள்

பகுப்பு:கோவா மாநிலத்திலுள்ள ஊர்களும் நகரங்களும்
பகுப்பு:வடக்கு கோவா மாவட்டம்
கார்வால் நாடு

**கார்வால் நாடு** (Garhwal Kingdom or Tehri Garhwal) () இந்தியாவின் வடக்கில் இமயமலை பகுதியில், சிவாலிக் மலைத் தொடரில், உத்தரகண்ட் மாநிலத்தில் அமைந்த கார்வால் இராச்சியத்தை இராஜபுத்திர  குலத்தவர்கள் ஆண்ட அரசாகும். கார்வால் நாடு பொ.ஊ. 888-ஆம் ஆண்டில் நிறுவப்பட்டது.

பிரித்தானியாவின் இந்தியப் பேரரசிற்கு கப்பம் செலுத்தும்  சுதேச சமஸ்தானமாக 1815 முதல் ஆகஸ்டு, 1949 முடிய விளங்கியது. இந்திய விடுதலைக்குப் பின்னர் இந்திய அரசுடன் இணைந்தது.

கார்வால் நாடு, தற்கால உத்தரகண்ட் மாநிலத்தின் டெக்ரி கர்வால் மாவட்டம் மற்றும் உத்தரகாசி மாவட்டம் எனும் இரண்டு மாவட்டங்களைக் கொண்டது.

## வரலாறு
மால்வாவின்  இளவரசன் கணக்பால் இமயமலையில் உள்ள பத்ரிநாத் கோயிலுக்கு சென்ற போது, அங்கிருந்த சந்தரப்பூர் கார்கியின் மலையரசன் பானுபிரதாப்பின் மகளை திருமணம் செய்து கொண்டதன் மூலம் *சந்திரப்பூர் கார்கி*   பகுதியின் மன்னரானார். பின்னர் 52 குறுநில மன்னர்களை வென்று
கார்வால் இராச்சியத்தை பொ.ஊ. 823-இல் நிறுவினார்.

பொ.ஊ. 1901-இல் கார்வால் இராச்சியம் 4180 சதுர கிலோ மீட்டர் பரப்பள்வில் 2,68,885 மக்கள் தொகையுடன் விளங்கியது. 1815-முதல் கிழக்கிந்திய கம்பெனி ஆட்சியாளர்களுக்கு கப்பல் செலுத்தி நாட்டை ஆண்டனர். பின்னர் 1859 முதல் 1947  முடிய  பிரித்ததானியாவின் இந்திய அரசில் சுதேச சமஸ்தானமாக விளங்கியது.

இந்திய விடுதலைக்குப் பின்னர் 1949-ஆம் ஆண்டில் கார்வால் நாடு இந்திய அரசில் இணைந்தது.

## முக்கிய ஆட்சியாளர்கள்
* அஜய்பால் பொ.ஊ. 1358
* பாலபத்திர ஷா (1575–1591) 
* மகிபத் ஷா 
* இராணி கர்ணாவதி 
* பிரிதிவி ஷா 
* பதே ஷா
* பிரதீப் ஷா 
* பிதியும்மன் ஷா 
* சுதர்ஷன் ஷா 
* பவானி ஷா 
* நரேந்திர ஷா

## இதனையும் காண்க
* சிர்மூர் இராச்சியம்
* இந்தியாவின் அரசியல் ஒருங்கிணைப்பு
* இந்திய மன்னராட்சி அரசுகளின் பட்டியல்

## மேற்கோள்கள்

* *The History of a Himalayan princely state: Change, conflicts, and awakening : an interpretative history of Princely State of Tehri Garhwal, U.P., A.D. 1815 to 1949 A.D.*, by Atul Saklani. Delhi : Durga Publications, 1987.

## வெளி இணைப்புகள்
* Garhwal princely state
* Genealogy of Tehri Garhwal (princely state) at *[[Queensland University]]*.
* Garhwali songs and uttrakhand folk songs 

பகுப்பு:இந்தியாவின் முன்னாள் சுதேச சமஸ்தானங்கள்
பகுப்பு:உத்தராகண்ட வரலாறு
பகுப்பு:மகாபாரதத்தில் நாடுகள்
பகுப்பு:உத்தராகண்ட வரலாறு
தேசியத் தகவல் மையம் (இந்தியா)

**தேசிய தகவலியல் மையம்** (National Informatics Centre) என்பது இந்திய அரசின் தகவல் தொடர்பியல் மற்றும் கணினி மயமாக்கல் அமைச்சகத்தின் மின்னணு மற்றும் தகவல் தொடர்பியல் துறையின் கீழ் செயல்படும் ஒரு அமைப்பாகும். இந்த அமைப்பானது விஞ்ஞான யுகத்தில் நவீன இந்தியாவை வடிவமைப்பதில் பெரும் பங்கு வகிக்கிறது. டிஜிட்டல் இந்தியா திட்டத்தின் ஒரு பகுதியான கணினி மயமாக்கலுக்கு இந்த அமைப்பு பேருதவி புரிகிறது. அரசாங்க வலைதளங்களை வடிவமைப்பது, அவற்றை பராமிப்பது, அரசு சேவைகளை கணினி மயமாக்குவது, அரசு அலுவலர் கணினி கணக்குகளை நிர்வகிப்பது, அரசாங்க வலைதளங்களுக்கு முகவரி ஒதுக்கீடு செய்வது போன்ற பணிகளை இவ்வமைப்பு செய்து வருகிறது.
 
## நிர்வாகம் மற்றும் அமைப்பு

இவ்வமைப்பு இணைய  விபர மேலாளரின் கீழ் இயங்குகிறது.அவருக்கு உதவியாக இணைய பராமரிப்பு அணி செயல்படுகிறது. இணைய பராமரிப்பு அணி  என்பது முதுநிலை தொழில்நுட்ப இயக்குநர்,தொழில்நுட்ப இயக்குநர்,முதன்மை மின்னணு அமைப்பு பகுத்தாய்நர்,மின்னணு அமைப்பு பகுத்தாய்நர் ஆகியோரைக் கொண்டுள்ளது.

## வரலாறு

பெருக வந்த நவீன யுகத்தின் கணினி மயமாக்கல் தேவைகளைக் கருத்தில் கொண்டு அதனைச் சமாளிக்கும் விதத்தில் இந்திய அரசாங்கத்தால் 1976ஆம் ஆண்டு இந்த அமைப்பு ஏற்படுத்தப்பட்டது. அன்று முதல் இன்று வரை இந்திய நாட்டின் மத்திய அரசு, 36 மாநில அரசுகள், யூனியன் பிரதேசங்கள்,688 மாவட்ட நிருவாகங்களின் கணினி மயமாக்கல் தேவைகளைப் பூர்த்தி செய்துள்ளது.

## மேற்கோள்கள்

## வெளி இணைப்புகள்

* தேசிய தகவலியல் மையம் இணையதளம்

பகுப்பு:இந்திய அரசு
பகுப்பு:1976 நிறுவனங்கள்
அமேசன் (சதுரங்கம்)

**அமேசன்** (*Amazon*) அல்லது **பேரரசர்** அல்லது **மகாராசா** (*Maharajah*) அல்லது **அரசி+குதிரைக் கலவை** (*Queen+knight compound*) என்பது அரசி போலவோ குதிரை போலவோ நகரக்கூடிய ஒரு தேவதை சதுரங்கக் காய் ஆகும். காலாள்கள் தவிர்ந்த மரபுவழிச் சதுரங்கக் காய்களின் சேர்க்கையாக இதனைக் கருதலாம். அரசியாக நகரும்போது, ஏனைய சதுரங்கக் காய்களை இதனால் கடக்கமுடியாது; ஆனால், குதிரையாக நகரும்போது கடக்கமுடியும். பெற்சா குறிமுறையில் இதற்கு **QN** என்ற குறியீடு வழங்கப்படும். 

## இதனையும் பார்க்க
* அரசி (சதுரங்கம்)

## மேற்கோள்கள்

பகுப்பு:சதுரங்க காய்கள்
எசுப்பானிய அமெரிக்கா

**எசுப்பானிய அமெரிக்கா** (*Spanish America*) அல்லது **இசுப்பானிக் அமெரிக்கா** (*Hispanic America*)  (எசுப்பானியம்: *Hispanoamérica*, *América española* அல்லது *América hispana*) அமெரிக்காக்களில் உள்ள எசுப்பானியம் பேசுகின்ற நாடுகள் அடங்கிய பகுதியாகும்.

இந்த நாடுகளுக்கும் எசுப்பானியாவிற்கும் அல்லது அதன் முன்னாள் ஐரோப்பிய பெருநகரத்திற்கும் பல ஒற்றுமைகள் உள்ளன. இந்த அனைத்து நாடுகளிலிலுமே எசுப்பானியம் முதன்மை மொழியாக உள்ளது; சிலவற்றில் ஒன்று அல்லது மேற்பட்ட முதற்குடிகளின் மொழிகளுடன் (குவாரனி, கெச்வா, ஐமர,  மாயன் போன்றவை), அல்லது ஆங்கிலத்துடன் (புவர்ட்டோ ரிகோவில்) எசுப்பானியம் அலுவல்மொழியாக இணைத்தகுதி பெற்று விளங்குகின்றது. கத்தோலிக்க கிறித்தவமே பெரும்பான்மையினரின் சமயமாக விளங்குகின்றது.

ஐபீரோ-அமெரிக்கா என்ற வகைப்பாட்டில் எசுப்பானிய அமெரிக்க நாடுகளுடன் பிரேசிலும் (முந்தைய "போர்த்துக்கேய அமெரிக்கா") சேர்க்கப்படுகின்றது; சிலநேரங்களில் ஐபீரிய மூவலந்தீவு நாடுகளான  போர்த்துகல், எசுப்பானியா, அந்தோராவும் சேர்க்கப்படுகின்றன. எசுப்பானிய அமெரிக்காவும் இலத்தீன் அமெரிக்காவும் வேறானவை; இலத்தீன் அமெரிக்காவில் எசுப்பானிய அமெரிக்கா தவிர பிரேசில்,  மற்றும் மேற்கு அரைக்கோளத்தில் உள்ள அமெரிக்க ஐக்கிய நாடு அல்லது கனடா தவிர்த்த முன்னாள் பிரான்சியக் குடியேற்றங்களும் சேர்க்கப்படுகின்றன.
## வரலாறு
அமெரிக்காக்களில் எசுப்பானிய ஆதிக்கம் 1492இல் தொடங்கியது; 15ஆம் நூற்றாண்டு முதல் 20ஆம் நூற்றாண்டு வரை, கண்டங்கள் கண்டறிபட்டதில் தொடங்கி  பல்வேறு ஐரோப்பிய அரசுகள் அமெரிக்கா, ஆபிரிக்கா, ஆசியாவில் பெரும்பகுதிகளையும் அரசுகளையும் கைப்பற்றிட்ட உலக வரலாற்றின் ஒரு அங்கமாகும். எசுப்பானிய அமெரிக்கா பரந்த எசுப்பானியப் பேரரசின் முதன்மை அங்கமாக இருந்தது.

1808இல் எசுப்பானியாவை நெப்போலியன் கையகப்படுத்திய பின்னரான குழப்பத்தில் எசுப்பானியப் பேரரசு பிளவுற்றபோது எசுப்பானிய அமெரிக்க ஆட்பகுதிகள் தங்கள் விடுதலைப் போர்களைத் துவக்கின. 1830ஆம் ஆண்டுவாக்கில், மீதமிருந்த பகுதிகள் பிலிப்பீன்சு தீவுக்கூட்டம், கியூபா, புவேர்ட்டோ ரிக்கோ தீவுகள் மட்டுமே; இவையும் 1898இல் அமெரிக்காவால் கைப்பற்றப்பட்டது.
## நாடுகள்

## மீப்பெரும் நகரங்கள்

## குறிப்புகள்

## மேற்சான்றுகள்

பகுப்பு:இலத்தீன் அமெரிக்கா
பகுப்பு:நாடுகள்
பகுப்பு:எசுப்பானிய மொழி
பகுப்பு:அமெரிக்காக்கள்
தேசிய போதைப்பொருள் தடுப்புப் பிரிவு (இந்தியா)

**தேசிய போதைப் பொருள் தடுப்புப் பிரிவு** (*Narcotics Control Bureau*) என்பது இந்தியாவில் போதைப் பொருள் புழக்கத்தைக் கட்டுப்படுத்த இந்திய அரசின் உள்துறை அமைச்சகத்தால் ஏற்படுத்தப்பட்ட அமைப்பாகும்.இவ்வமைப்பு இந்திய அரசியலமைப்புச் சட்டம் பிரிவு 47ன் படி மருத்துவ உபயோகங்கள் நீங்கலாக மற்ற அனைத்து வகையான போதைப்பொருள் உபயோகத்தை தடுக்க வழி வகை செய்கிறது.

## அமைப்பு
இந்த அமைப்பு இந்தியாவை நிர்வாக காரணங்களுக்காக மண்டலங்களாகவும் உப-மண்டலங்களாகவும் பிரித்து தன் பணியை செய்கிறது.

#### மண்டலங்கள்

### உப-மண்டலங்கள்

## மேற்கோள்கள்

## வெளி இணைப்புகள்
* தேசிய போதைப் பொருள் தடுப்புப் பிரிவு

பகுப்பு:இந்திய அரசு அமைப்புகள்
பகுப்பு:இந்தியப் புலனாய்வு அமைப்புகள்
பகுப்பு:இந்தியாவில் சட்ட அமலாக்கம்
பகுப்பு:இந்திய உள்துறை அமைச்சகம்
புதிய உலகம்

**புதிய உலகம்** (*New World*)  மேற்கு அரைக்கோளத்திற்கு வழங்கப்படும் பெயர்களில் ஒன்றாகும்; குறிப்பாக கரீபியன், பெர்முடா போன்ற அண்மையத் தீவுகள் உள்ளிட்ட   அமெரிக்காக்களை குறிக்க இச்சொல் பயன்படுத்தப்படுகின்றது. சில நேரங்களில் ஓசியானியாவும் (ஆஸ்திரலேசியா) இதில் உள்ளடங்கும்.

16ஆம் நூற்றாண்டின் துவக்கத்தில், கண்டுபிடிப்புக் காலத்தில், பிற்காலத்தில் அமெரிக்காக்கள் எனப்படுகின்ற நிலத்தில் ஐரோப்பியர்கள் கால் பதித்தபோது இச்சொல்  புழக்கத்திற்கு வந்தது.  கிரேக்க-ரோமானிய நிலவியலாளர்கள்  ஆப்பிரிக்கா, ஐரோப்பா,  ஆசியா கண்டங்கள் மட்டுமே உலகம் என கருதியிருந்தனர்; இவை கூட்டாக பழைய உலகம் (அல்லது ஆப்பிரிக்க-யூரேசியா) எனப்பட்டது. செவ்வியல் புவியியலை விரிவாக்கும் வண்ணம் புதிதாகக் கண்டறிந்த நிலப்பகுதிகள் புதிய உலகம் எனப்பட்டன. 

இச்சொல்லை முதலில் பிளாரென்சு தேடலியலாளர் அமெரிகோ வெஸ்புச்சி பயன்படுத்தினார். பின்னாளில் அமெரிக்காக்களுக்கு இவரது பெயரே சூட்டப்பட்டது. 

தவிர அமெரிக்காக்கள் "உலகின் நான்காவது பகுதி" எனவும் குறிப்பிடப்படுகின்றன.

## தொடர்புடைய பக்கங்கள்
* அமெரிக்காக்கள்
* மேற்கு அரைக்கோளம்

## மேற்சான்றுகள்

பகுப்பு:அமெரிக்காக்கள்
பகுப்பு:ஓசியானியா
மக்னீசியம் சிலிசைடு

**மக்னீசியம் சிலிசைடு** *(Magnesium silicide)* என்பது Mg2Si  என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும், மக்னீசியம் மற்றும் சிலிக்கன் தனிமங்கள் சேர்ந்து இச்சேர்மம் உருவாகிறது. மக்னீசியம் சிலிசைடு தூளாக இருக்கும்போது அடர் நீலம் அல்லது இலேசான பழுப்பு நிறத்தில் காணப்படுகிறது. 

## தயாரிப்பு

2:1 என்ற விகிதத்தில் சிலிக்கன் மற்றும் மக்னீசியம் தனிமங்களைச் சேர்த்து மக்னீசியம் சிலிசைடு தயாரிக்கப்படுகிறது. மணலில் உள்ள சிலிக்கன் ஈராக்சைடை அதிக அளவு மக்னீசியத்துடன் சேர்த்து சூடாக்குவதன் மூலமும் இதைத் தயாரிக்க முடியும். இவ்வினையின் முதலில் மக்னீசியம் ஆக்சைடும் சிலிக்கன் உலோகமும் உருவாகின்றன. அதிக அளவு மக்னீசியம் இங்கு உபயோகப்படுத்தப்பட்டால் மக்னீசியம் சிலிசைடு உருவாகிறது.

:2 Mg  +  SiO2   →   2 MgO + Si

அதிக அளவாகக் காணப்படும் மக்னீசியம்,  சிலிக்கனுடன் வினைபுரிவதால் மக்னீசியம் சிலிசைடு உருவாகிறது

:2 Mg  +  Si   →   Mg2Si

எனவே, ஒட்டுமொத்தமான வினையில் 4:1 என்ற மூலக்கூற்று விகிதத்தில் Mg:SiO2  வினையின் நிகழ்வை இச்சமன்பாடு மூலம் அறியலாம்.

:4 Mg + SiO2 → 2 MgO + Mg2Si

இவ்வினைகள் வெப்ப உமிழ் வினைகளாக நிகழ்கின்றன. 

## பயன்கள்

அலுமினியக் கலப்புலோகமான 6000 வரிசை கலப்புலோகம் தயாரிக்க மக்னீசியம் சிலிசைடு பயன்படுகிறது. இக்கலப்புலோகத்தில் தோராயமாக 1.5% Mg2Si காணப்படுகிறது. மேலும், இத்தொகுதியைச் சேர்ந்த கலப்புலோகங்களைப் பயன்படுத்தி கினீயர்-பிரசுடோன் மண்டலத்தின் நாட்பட்ட வன்மை மற்றும் நுண் வீழ்படிவை உருவாக்க முடியும். இவ்விரு நிகழ்வுகளும் கலப்புலோகத்தின் வலிமையை மேலும் அதிகரிக்கச் செய்யும். 

## வினைகள்

மக்னீசியம் சிலிசைடில் Si4− அயனிகள் இருப்பதாக பார்க்கப்படுகிறது. இந்த அடிப்படையில் இச்சேர்மம் அமிலங்களுடன் வினைபுரிகிறது.. நீர்த்த ஐதரோ குளோரிக் அமிலத்துடன் மக்னீசியம் சிலிசைடு வினைபுரிந்து வாயுநிலை சிலேன் (SiH4) உருவாகிறது.

:Mg2Si  +  4 HCl   →   SiH4  +  2 MgCl2

கந்தக அமிலத்தையும் இவ்வினையில் பயன்படுத்த முடியும். இரண்டாம் தொகுதி சிலிசைடுகள், குறிப்பாக புரோட்டான் பகுப்பு வினைகளுக்கு ஏற்றவையாகும். தொகுதி ஒன்று சிலிசைடுகள் அதிக வினைத்திறம் கொண்டவையாக உள்ளன. உதாரணமாக சோடியம் சிலிசைடு (Na2Si) தண்ணீருடன் விரைவாக வினைபுரிந்து சோடியம் சிலிக்கேட்டையும் ஐதரசன் வாயுவையும் தருகிறது.
 
## படிக அமைப்பு

எதிர்புளோரைட்டு வகை படிக அமைப்பில் மக்னீசியம் சிலிசைடு படிகமாகிறது. முகமைய கனசதுரத்தில் அணிக்கோவை Si மையங்கள் கனசதுரத்தின் மூலைகள் மற்றும் அலகு கூட்டின் முகமைய நிலைகளில் அமைகின்றன. அலகுக் கூட்டின் உட்பகுதியின் எட்டு நான்முகத் தளங்களை மக்னீசியம் மையங்கள் ஆக்ரமிக்கின்றன. சிலிக்கன் மற்றும் மக்னீசியத்தின் அணைவு எண்கள் முறையே 8 மற்றும் 4 ஆக உள்ளன. 

## மேற்கோள்கள்


பகுப்பு:மக்னீசியம் சேர்மங்கள்
பகுப்பு:சிலிசைடுகள்
பகுப்பு:காரமண் சிலிசைடுகள்
பகுப்பு:புளோரைட்டு படிகக் கட்டமைப்பு
அமெரிக்காக்களில் எசுப்பானிய குடியேற்றவாதம்

காஸ்தீல் முடியாட்சியின் கீழான குடியேற்ற விரிவாக்கம் எசுப்பானிய *[[தேடல் வெற்றி வீரர்|வெற்றியாளர்களால்]]* முன்னெடுக்கப்பட்டது; பின்னர் நிர்வாகத்தினராலும் சமயச் பரப்புரையாளர்களாலும் மேம்படுத்தப்பட்டது. வணிகமும்   முதற்குடிகளை சமய மாற்றத்திற்குள்ளாக்கி  கத்தோலிக்கத்தை வளர்ப்பதும் குடியேற்ற விரிவாக்கத்திற்கான தூண்டுதல்களாக அமைந்தன.

1492இல்  கொலம்பசின் கண்டுபிடிப்பைத் தொடர்ந்து அடுத்த மூன்று நூற்றாண்டுகளில் எசுப்பானியப் பேரரசு  கரிபியன் தீவுகள், தென் அமெரிக்காவில் பாதி, பெரும்பான்மையான நடு அமெரிக்கா மற்றும் வட அமெரிக்காவில் பெரும்பகுதியைக் (தற்கால மெக்சிக்கோ, ஐக்கிய அமெரிக்காவின் புளோரிடா, தென்மேற்கு மற்றும் பசிபிக் கடலோரப் பகுதிகள்) கைப்பற்றியது.

19ஆம் நூற்றாண்டின் துவக்கத்தில் எசுப்பானிய அமெரிக்க விடுதலைப் போர்களை அடுத்து அமெரிக்காக்களில் இருந்த, கியூபா, புவேர்ட்டோ ரிக்கோ தவிர்த்து பல எசுப்பானியக் குடியேற்றங்கள் விடுதலை பெற்றன. 1898இல் நடந்த எசுப்பானிய அமெரிக்கப் போரை  அடுத்து இவையும் பசிபிக்கிலிருந்த குவாம், பிலிப்பீன்சுடன் எசுப்பானியாவிலிருந்து பிரிந்தன.  இந்தக் கடைசி ஆட்பகுதிகளையும் இழந்த பிறகு எசுப்பானியாவின் அமெரிக்க குடியேற்றவாதம் முடிவிற்கு வந்தது.
## வெளி இணைப்புகள்
* Spanish Exploration and Conquest of North America
* Dr. Robert Jackson's Missions of South America
* Spanish Colonial Missions Initiatve NPS/INAH 

பகுப்பு:அமெரிக்காக்களின் வரலாறு
பகுப்பு:எசுப்பானிய வரலாறு
பகுப்பு:முன்னாள் பேரரசுகள்
தேவதை சதுரங்கக் காய்

**தேவதை சதுரங்கக் காய்** (*Fairy chess piece*) அல்லது **மரபுவழியல்லாத சதுரங்கக் காய்** (*Unorthodox chess piece*) என்பது வழமையான சதுரங்கத்தில் பயன்படுத்தப்படாத, ஆனால், சதுரங்க மாறுபாடுகளிலோ சதுரங்கப் புதிர்களிலோ பயன்படுத்தப்படும் சதுரங்கக் காய் ஆகும். தேவதை சதுரங்கக் காய்களின் நகர்வு முறைகள் வேறுபட்டவை.

## வகைப்பாடு

### நகர்வு வகை

#### தாண்டிகள்

(m,n)-தாண்டி (*Leaper*) என்பது தொடக்கக் கட்டத்திலிருந்து (m,n) என்னும் காவி வழியே தாண்டிச்சென்று நகரும் காய் ஆகும். மரபுவழிச் சதுரங்கக் காயான குதிரை, (1,2)-தாண்டி ஆகும்.

சில தாண்டிகளின் பெற்சா குறிமுறை கீழே வழங்கப்பட்டுள்ளது.

#### ஓட்டிகள்

ஓட்டி (*Rider*) என்பது, அது செல்லும் வழிக்குக் குறுக்கே வேறெந்தக் காயும் இல்லாதவிடத்து, குறித்த திசையில் எல்லையற்ற தூரம் நகரக்கூடிய காய் ஆகும். மரபுவழிச் சதுரங்கத்தில் (1,0)-ஓட்டியான கோட்டை, (1,1)-ஓட்டியான அமைச்சர், இவை இரண்டினதும் கலவையான அரசி ஆகிய ஓட்டிகள் காணப்படுகின்றன. தேவதை சதுரங்க ஓட்டிகளுக்கு எடுத்துக்காட்டுகளாக (1,2)-ஓட்டியான குதிரையோட்டி, (2,3)-ஓட்டியான வரிக்குதிரையோட்டி போன்றவற்றைக் குறிப்பிடலாம்.

#### தத்திகள்

தத்தி (*Hopper*) என்பது தடையாக (*Hurdle*) அமைந்துள்ள இன்னொரு காயைத் தாண்டிப் பாய்வதன் மூலம் நகரும் காய் ஆகும். இதற்கு எடுத்துக்காட்டாக வெட்டுக்கிளியைக் குறிப்பிடலாம்.

#### கல்வெட்டுக்கிளிகள்

கல்வெட்டுக்கிளி (*Locust*) என்பது எதிராளியின் காயைத் தாண்டிப் பாய்வதன் மூலம் அதனைக் கைப்பற்றும் (நகராட்டத்தில் (*Checkers*) நிகழ்வது போல்) காய் ஆகும்.

#### கடற்காய்கள்

கடற்காய் (*Marine piece*) என்பது ஒரே திசைகளில், வழக்கமான நகர்வுகளின்போது ஓட்டியாகவும் கைப்பற்றும்போது கல்வெட்டுக்கிளியாகவும் தொழிற்படும் காய் ஆகும். கடலமைச்சர், கடற்கோட்டை, கடலரசி, கடலரசர் என்பன முறையே, நீரீயிடு (*Nereid*), திரைட்டன் (*Triton*), சைரன் (*Siren*), பொசைடன் என அழைக்கப்படும்.

### ஆட்டங்கள்

#### சீனக் காய்கள்

சீனச் சதுரங்கக் காய்களின் பெறுதிகளாக அமைந்த காய்கள், சீனக் காய்கள் எனப்படும். சீனக் காய்க்கு எடுத்துக்காட்டுகளாகத் தகரி (*Pao*), பரி (*Mao*) போன்றவற்றைக் குறிப்பிடலாம்.

### சிறப்பியல்புகள்

#### அரசகாய்கள்

ஆட்டத்தின்போது கைப்பற்ற அனுமதிக்கக்கூடாத காய், அரசகாய் (*Royal piece*) எனப்படும். மரபுவழிச் சதுரங்கத்தில் அரசர் ஓர் அரசகாய் ஆகும். பேரரசரும் காலாள்களும் என்ற சதுரங்க மாறுபாட்டில், பேரரசர் ஓர் அரசகாய் ஆகும்.

#### இணைந்த காய்கள்

## குறிப்பிடத்தக்க எடுத்துக்காட்டுகள்

## மேற்கோள்கள்

பகுப்பு:சதுரங்க காய்கள்
ஓ. எஸ். மணியன்

**ஓ. எஸ். மணியன்** ஓர் தமிழக அரசியல்வாதி ஆவார். இவர் நாகப்பட்டினம் மாவட்டம், வேதாரண்யம் வட்டம், ஓரடியம்புலம் கிராமத்தினை சேர்ந்தவர். இவரின் தந்தையார் பெயர் சோமுத்தேவர், தாயார் பெயர் காசாம்பு அம்மாள் ஆவார்.

## இளமைக் காலம்
இவர் இளமைக் காலம் முதலே அரசியல் ஆர்வமும், பொதுநலத்தில் ஆர்வமும் உடையவர். தனது 18 வயது முதலே அனைத்திந்திய அண்ணா திராவிட முன்னேற்றக் கழகத்தில் தன்னை இணைத்துக் கொண்டார்.

பிறகு ஒன்றியச் செயலாளர்,கழக கொள்கைப் பரப்புச் செயலாளர், மாவட்டக் கழகச் செயலாளர், என பல கட்சிப் பொறுப்புகளில் வகித்துள்ளார்.

இவர் கழக கொள்கைப் பரப்புச் செயலாளராக வகித்த காலம் தலைமை கழக பேச்சாளர்களின் பொற்காலம் என இன்றளவும் தலைமை கழக பேச்சாளர்களால் போற்றப்படுகிறது.

## குடும்பம்
இவருக்கு கலைச்செல்வி என்ற மனைவியும், பாரதி, வாசுகி ஆகிய இரு மகள்கள் உள்ளனர்.

## அரசியல்
1989 சட்டமன்றத் தேர்தலில் வேதாரண்யம் தொகுதியில் அதிமுக(ஜெ) சார்பில் போட்டியிட்டு தோல்வியடைந்த இவர், 1995 ஆம் ஆண்டு முதல் 2001 ஆம் ஆண்டு வரை  அதிமுக மாநிலங்களவை உறுப்பினராக இருந்தார். 2008 ஆம் ஆண்டு முதல் 2013 ஆம் ஆண்டுவரை மயிலாடுதுறை நாடாளுமன்ற உறுப்பினராக இருந்தார். இவர் சார்ந்த அதிமுகவின் கொள்கை பரப்பு செயலாளராக பதவி வகித்து உள்ளார். வேதாரண்யம் தொகுதியிலிருந்து, 2016 ஆம் ஆண்டு சட்டமன்ற உறுப்பினராக தேர்ந்தெடுக்கப்பட்டு கைத்தறித்துறை அமைச்சராக பொறுப்பேற்றார்.2021 ஆம் ஆண்டில் நடைபெற்ற சட்டமன்றத் தேர்தலில் வேதாரண்யம் தொகுதியில் இருந்து அதிமுக சார்பில் சட்டமன்ற உறுப்பினரானார்.

## கல்வி
திரு ஓ எஸ் மணியன் அவர்கள் இளங்கலை சட்டம் பயின்றுள்ளார்.

## வகித்த பதவிகள்

## மேற்கோள்கள்

பகுப்பு:வாழும் மக்கள்
பகுப்பு:தமிழக முன்னாள் அமைச்சர்கள்
பகுப்பு:நாகப்பட்டினம் மாவட்ட மக்கள்
பகுப்பு:15வது மக்களவை உறுப்பினர்கள்
பகுப்பு:15 ஆவது தமிழ்நாடு சட்டமன்ற உறுப்பினர்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:மாநிலங்களவை உறுப்பினர்கள்
பகுப்பு:1954 பிறப்புகள்
பகுப்பு:16 ஆவது தமிழ்நாடு சட்டமன்ற உறுப்பினர்கள்
பகுப்பு:தமிழ்நாட்டைச் சேர்ந்த மாநிலங்களவை உறுப்பினர்கள்
பகுப்பு:தமிழ்நாட்டைச் சேர்ந்த மக்களவை உறுப்பினர்கள்
பி. பெஞ்சமின்

**பி. பெஞ்சமின்** என்பவர் தமிழக அரசில்வாதியாவார். இவர் சென்னை அருகே உள்ள அயனம்பாக்கம் கிராமத்தைச் சேர்ந்தவர். இவரின் தந்தை பெயர் பாண்டியன். தாயார் பெயர் சுந்தரியம்மாள். இவர் ஆரம்ப கல்வியை அயனம்பாக்கத்தில் உள்ள பள்ளியில் பயின்று, அஞ்சல் மூலம் பி.ஏ. பட்டம் பெற்றுள்ளார். இவர் அனைத்திந்திய அண்ணா திராவிட முன்னேற்றக் கழகம் கட்சியை சார்ந்தவர். 1988 ஆம் ஆண்டு அ.தி.மு.க. வில் இணைந்தார். 15 ஆண்டுகள் வில்லிவாக்கம் ஒன்றிய அ.தி.மு.க. செயலாளராக பணியாற்றி உள்ளார். சென்னை 145-வது வார்டு மாமன்ற உறுப்பினராக தேர்ந்து எடுக்கப்பட்டு, மாநகராட்சி துணை மேயராக பதவியேற்றார். 2016 சட்டமன்றத் தேர்தலில் போட்டியிட்டு வென்ற இவர் பள்ளி கல்வித்துறை அமைச்சராக நியமிக்கப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:தமிழ்நாட்டு அமைச்சர்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:15 ஆவது தமிழ்நாடு சட்டமன்ற உறுப்பினர்கள்
பதினான்காவது தமிழ்நாடு சட்டமன்றம்

**தமிழ்நாட்டின் பதினான்காவது சட்டமன்றம்** என்பது மே 15, 2011 அன்று அமைக்கப்பட்டு, மே 13, 2016 வரை இயங்கிய சட்டமன்றக் காலத்தைக் குறிக்கும். 

## அமைச்சரவை

### முன்பு

## உசாத்துணை
*மூன்றாவது அமைச்சரவை மாற்றம்-விடுதலை 
*இரண்டாவது அமைச்சரவை மாற்றம்
*நவம்பர் 11, 2011 மாற்றம் 
*டிசம்பர்09, 2011 மாற்றம்
*ஜனவரி 27, 2012
*ஜனவரி 27, 2012 தினமணி
*ஜனவரி 26, 2012
*ஐபின்லைவ் பிப்ரவரி 27, 2013 3 அமைச்சர்கள் நீக்கம் மற்றும் சேர்ப்பு
*சென்னை ஆன்லைன் பிப்ரவரி 27, 2013 3 அமைச்சர்கள் நீக்கம் மற்றும் சேர்ப்பு 

பகுப்பு:தமிழ்நாடு சட்டமன்றம்
பகுப்பு:2011 தமிழ்நாடு சட்டமன்றத் தேர்தல்
செ. மு. மணிகண்டன்

**செ. மு. மணிகண்டன்** ஓர் தமிழக அரசியல்வாதி. இவரின் தந்தை செ.முருகேசன். ராமநாதபுரம் மாவட்ட அ.தி.மு.க. செயலாளராகவும், அவைத்தலைவராகவும் இருந்தவர். தாயார் பெயர் அன்னக்கிளி. மணிகண்டனின் மனைவி வசந்தி ஒரு மகப்பேறு மருத்துவர் ஆவார். இவர்களுக்கு லீலா, லெனிசா ஆகிய இரு மகள்களும், கிளிண்டன் செல்லத்துரை என்ற மகனும் உள்ளார். 2016 ஆம் ஆண்டு இராமநாதபுரம் தொகுதியிலிருந்து தமிழக சட்டப்பேரவை உறுப்பினராகத் தேர்ந்தெடுக்கப்பட்டு, தற்போது தமிழக அரசின் செய்தி மக்கள் தொடர்பு துறை அமைச்சராக பணியாற்றி வந்தார். இந்நிலையில் 2019 ஆகத்து 7 அன்று அமைச்சர் பதவியில் இருந்து மணிகண்டன் நீக்கப்பட்டார். இதன்பிறகு இவரது துறையானது கூடுதலாக ஆர். பி. உதயகுமாரிடம் ஒப்படைக்கப்பட்டது.

## மேற்கோள்கள்

பகுப்பு:வாழும் மக்கள்
பகுப்பு:தமிழக முன்னாள் அமைச்சர்கள்
பகுப்பு:15 ஆவது தமிழ்நாடு சட்டமன்ற உறுப்பினர்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
காபூல் சாகி

**காபூல் சாகி** அல்லது **இந்து சாகி** (Kabul Shahi dynasties) (ஆட்சிக் காலம்: கி பி  500 - 1010)  
  குசான் பேரரசின் வீழ்ச்சிக்குப் பின்னர்இந்தியத் துணைக்கண்டத்தின் வடமேற்கில் காபூல்  சமவெளி, கந்தகார், வடக்கு மேற்கு பாகிஸ்தான், பஞ்சாப் மற்றும் காஷ்மீர் சமவெளிப் பகுதிகளை, கி பி  500 முதல் கி பி  1010 முடிய ஏறத்தாழ ஐநூறு ஆண்டுகள் ஆண்ட இந்து மற்றும் பௌத்த சமய சாகி அரச குலங்களாகும். 

கி பி 870-இல் சாகி அரச குலம் சமய அடிப்படையில்,   இந்து சாகி, பௌத்த சாகி என இரண்டு அரச குலங்களாகப் பிரிந்தது.

கி பி ஏழாம் நூற்றாண்டின் முற்பகுதியில், காபூல் பகுதியில் சுற்றுப் பயணம் செய்த யுவான் சுவாங், காபூல் பகுதியை ஆட்சி செய்த சத்திரிய  மன்னரின் பெயரை சாகி கிங்கலன் எனத் தற்கால ஆப்கானித்தான் நாட்டின் கார்தேஜ் நகரத்தின் கல்வெட்டுக்களில் குறித்திருப்பதை குறிப்பெடுத்துள்ளார்.

இந்து சாகி மன்னர்கள், பௌத்தர்களும், இந்துக்களும் அதிகம் வாழ்ந்த  காபூல் மற்றும் கந்தகார் பகுதிகளை ஆண்டனர். 
இறுதி இந்து சமய சாகி அரச குல மன்னர்களில் புகழ் பெற்றவர்கள் ஜெயபாலன், ஆனந்தபாலன் மற்றும் திரிலோசனபாலன் ஆவர். இவர்கள்  கஜினியின் முகமதை எதிர்த்தனர்.  பின்னர் வட இந்தியப் பகுதிகளில் தங்கள் அரசை மாற்றிக் கொண்டனர்.
கஜினி முகமதுவின் தொடர் படையெடுப்பால் காபூல் சாகி குல அரசின் ஆட்சி கி பி 1026-இல் முடிவுற்றது.

## முக்கிய சாகி ஆட்சியாளர்கள்
* கபிசாவின் கிங்கலம்  (7-வது நூற்றாண்டு)  
* கில்ஜித்தின் படோலதேவன் என்ற நவசுரேந்திராத்தியன் நந்தின் (6-வது–7-வது நூற்றாண்டு)
* கில்ஜித்தின்  ஸ்ரீதேவன் என்ற சுரேந்திர விக்கிரமாதித்தியன்  (6-வது–7-வது நூற்றாண்டு)
* படோலதேவன் என்ற வஜிராதித்தியன்  (6-வது–7-வது நூற்றாண்டு)
* காபூல் கள்ளர் என்ற லல்லியா (890-895) 
* கமலுகன்  (895–921)
* பீமன்  (921–964)
* இஷ்டபாலன்  (?)
* ஜெயபாலன்  (964–1001)
* அனந்தபாலன்  (1001 - c. 1010)
* திரிலோசனபாலன் (1010 - 1021-22) ;
* பீமபாலன்  (1022–1026)

## அடிக்குறிப்புகள்

## மேற்கோள்கள்

* Wink, André,*Al Hind: the Making of the Indo Islamic World*, Brill Academic Publishers, 1 Jan 1996, 
* Coinage of the Hindu Shahi period from Mardan, Pakistan. Treasures of Kashmir Smast.

பகுப்பு:பிராமண அரச மரபுகள்
பகுப்பு:சம்மு காசுமீரின் வரலாறு
பகுப்பு:பண்டைய இந்தியா
அல்லைல்மக்னீசியம் புரோமைடு

**அல்லைல்மக்னீசியம் புரோமைடு** *(Allylmagnesium bromide)* C3H5BrMg என்ற மூலக்கூற்று வாய்ப்பாடு கொண்ட ஓரு கிரிக்னார்டு வினைப்பொருளாகும். ஒரு கரிமச் சேர்மத்தில் அல்லைல் தொகுதியை அறிமுகப்படுத்துவதற்கு இவ்வினைப்பொருள் பயன்படுத்தப்படுகிறது. பொதுவாக டை எத்தில் ஈதரில் உள்ள ஒரு கரைசலாக இச்சேர்மம் கிடைக்கிறது. தேவைப்பட்டால் அல்லைல்மக்னீசியம் புரோமைடை மக்னீசியம் மற்றும் அல்லைல் புரோமைடு ஆகியனவற்றை சாதாரண முறையில் வினைப்படுத்தி தயாரித்துக் கொள்ளலாம்.

## மேற்கோள்கள்

## உசாத்துணை
* {{cite book | author = Chabot, P. |editor1=Rakita, P. E. |editor2=Silverman, G. | chapter = 7. Infrared and Raman Spectroscopy | title = Handbook of Grignard Reagents | year = 1996 | pages = 93–102 | location = New York, N.Y. | publisher = Marcel Dekker

பகுப்பு:கரிம மக்னீசியம் சேர்மங்கள்
விலங்கு ஊன்பசை

thumb|300x300px|உருண்டைகளாக விலங்கு ஊன்பசை
**விலங்கு ஊன்பசை** (*Animal glue*) என்பது விலங்கின் இணைப்பிழையத்தை நெடுநேரம் கொதிக்க வைப்பதன்மூலம் பெறப்படும் ஓர் ஒட்டும் பொருள் ஆகும். 

## குறிப்புகள்


## புற இணைப்புகள்
* Video on hide glue, by Keith Cruickshank
* Why Not Period Glue? - article by W. Patrick Edwards on hide glue 
* - Why Use Reversible Glue?

பகுப்பு:இயற்கைப் பொருட்கள்
எசுப்பானிய அமெரிக்காவில் விடுதலைப் போர்கள்

**எசுப்பானிய அமெரிக்காவில் விடுதலைப் போர்கள்** (*Spanish American wars of independence*) 19ஆம் நூற்றாண்டில்  ஐரோப்பாவில் நெப்போலியப் போரின் போது பிரான்சு எசுப்பானியாவில் படையெடுத்த பிறகு, எசுப்பானிய அமெரிக்காவில் எசுப்பானியப் பேரரசிற்கு எதிராக தொடுக்கப்பட்ட பல போர்களைக் குறிப்பதாகும். இந்தச் சண்டைகள் 1809இல் துவங்கின; பிரான்சின் தாக்குதலின்போது சட்டமன்ற, செயலாக்க அதிகாரங்களை எடுத்துக்கொண்ட உச்ச மைய இராணுவக் குழுவிற்கு எதிராக   சுக்கிசாக்காவிலும் கித்தோவிலும் ஆளுநருக்கு மாற்றாக உருவான ஆட்சிக்குழுக்கள் முதல் இயக்கமாக இருந்தன. 1810இல் மைய இராணுவக் குழு பிரான்சிடம் வீழ்ந்தபோது   அமெரிக்காகளில் இருந்த எசுப்பானிய ஆட்புலங்களில் பல புதிய உள்ளக ஆட்சிக் குழுக்கள் தோன்றின.  இந்த ஆட்சிக்குழுக்களுக்கும் எசுப்பானியாவிற்கும் இடையேயான சண்டைகளின் விளைவாக புதிய தன்னாட்சி நாடுகள் உருவாயின. தெற்கில் அர்கெந்தீனா, சிலியிலிருந்து வடக்கே மெக்சிக்கோ வரை இந்த சுதந்திர நாடுகள் உருவாயின. கூபாவும் புவர்ட்டோ ரிக்கோவும் எசுப்பானியாவின் ஆட்சியில் 1898இல் எசுப்பானிய அமெரிக்கப் போர் வரை நீடித்தன.

## மேற்சான்றுகள்

பகுப்பு:எசுப்பானிய வரலாறு
பகுப்பு:அமெரிக்காக்களின் வரலாறு
கோத்தார்டு கீழ்நிலை மலையூடு தடம்

**கோத்தார்டு கீழ்நிலை மலையூடு தடம்** (*Gotthard Base Tunnel*, **GBT**) சுவிட்சர்லாந்தில்  ஆல்ப்ஸ் மலையினூடே அமைக்கப்பட்டுள்ள இரும்புப் பாதை சுரங்கத்தடம் ஆகும். இது சூன் 1, 2016 அன்று திறக்கப்பட்டது; முழுமையான பயணியர் சேவை திசம்பர் 2016 முதல் தொடங்கும். 57.09 கி.மீ. (35.5 மை) நீளமுள்ள இத்தடத்தில் மொத்தம் 151.84 கி.மீ. (94.3 மை) நீளத்திற்கு சுரங்கங்கள், சுழல்தண்டுகள்,  நடைவழிகள் அமைக்கப்பட்டுள்ளன. இது உலகின் மிக நீளமான, ஆழமான போக்குவரத்து மலையூடு தடமாகவும் ஆல்ப்சினூடே செல்லும் முதல் கீழ்நிலை தட்டையான வழித்தடமாகவும் விளங்குகின்றது.

## மேற்சான்றுகள்

## வெளி இணைப்புகள்

*Official website 
*Alptransit Gotthard AG 
*Alptransit Portal of the Swiss Federal Archives
*Overall project writeup by SpiegelOnline, plus a proposed tourist elevator (December 2006)
*Herrenknecht GBT project site (many photos and designs)
*Big Bigger Biggest YouTube documentary

பகுப்பு:சுரங்கங்கள்
பகுப்பு:சுவிட்சர்லாந்தின் இரும்புப் பாதைகள்
பகுப்பு:2016 நிகழ்வுகள்
இருமெத்தில்மக்னீசியம்

**இருமெத்தில்மக்னீசியம்** *(Dimethylmagnesium)* என்பது   C2H6Mg  என்ற மூலக்கூற்று வாய்ப்பாடு கொண்ட ஒரு கரிமமக்னீசியம் சேர்மமாகும். ஐயுபிஏசி முறையில் டைமெத்தில்மக்னீசியம் என்று அழைக்கப்படும் இச்சேர்மம் பிற டை ஆல்கைல்மக்னீசியம் சேர்மங்கள் தயாரிப்பதைப் போலவே தயாரிக்கப்படுகிறது. மெத்தில்மக்னீசியம் ஆலைடு கரைசலுடன் குறைந்தபட்சம் அதற்குச் சமமான டையாக்சேன் சேர்த்து தயாரிக்கப்படுகிறது:

:2 CH3MgX  +  dioxane      (CH3)2Mg  +  MgX2(டையாக்சேன்)

மக்னீசியம் டை ஆலைடு மற்றும் டையாக்சேன் சேர்மங்களின் கூட்டமைப்பு ஒரு திண்மமாக வீழ்படிவாகி செலெங்க் சமநிலைக்கு நகர்த்துகிறது. இதனால் டை ஆல்கைல்மக்னீசியம் சேர்மம் கரைசலில் தேங்குகிறது.
நான்முக மக்னீசியம் மையங்கள் ஒவ்வொன்றும் மெத்தில் தொகுதி இணைப்புகளால் சூழப்பட்ட ஒரு பலபடி அமைப்பில் இருமெத்தில்மக்னீசியம்  காணப்படுகிறது. இவ்வமைப்பை எக்சு கதிர் படிகவியல் ஆய்வும் உறுதிப்ப்படுத்துகிறது. Mg-C அணுக்களுக்கு இடையேயான பிணைப்பு இடைவெளிகள் 224 பை.மீ ஆகும்

## மேற்கோள்கள்
.

பகுப்பு:கரிம மக்னீசியம் சேர்மங்கள்
நா. அருணாச்சலம்

**நா. அருணாச்சலம்** (12 மே 1939 – 23 மே 2016) என்பவர் ஒரு பெரியாரியலாளர், தமிழ்ச் சான்றோர் பேரவை நிறுவனத் தலைவரும், நந்தன் வழி இதழின் ஆசிரியரும், மாணவர் நகலகம் நிறுவனருமாவார். இவர் *ஆனா ரூனா* என்று தமிழ் மொழிப் பற்றாளர்களால் அழைக்கப்பட்டவர்.

## வாழ்க்கை
நா.அருணாச்சலம் திருவாரூர் மாவட்டம்,  திருகண்ணபுரத்தில் பிறந்தவர். வருவாய்த் துறையில் அலுவலராகத் தன் வாழ்க்கையைத் தொடங்கியவர். இறுதியாக செங்கல்பட்டில் வட்டாட்சியராகப் பணியாற்றி விருப்ப ஓய்வு பெற்றவர். 'அடையாறு மாணவர் நகலகம்' என்ற வணிக நிறுவனத்தை வெற்றிகரமாக நடத்திவந்தவர்.

## செயல்பாடுகள்
1956இல் இந்தியா மொழிவாரி மாநிலங்களாக பிரிக்கப்பட்டு, தமிழர்களுக்கு என்று தனித்தமிழ் மாநிலம் உருவானது தங்களுக்கு என மாநிலம் அமைந்த நாளை அந்தந்த மாநிலங்கள் தங்கள் மாநில நாளாக கொண்டாடிய நிலையில் தமிழகத்தில் யாரும் இந்த நாளை கொண்டாடாத நிலையில் தமிழகம் அமைந்த நவம்பர் முதலாம் நாளை தனது சொந்த செலவில் தமிழகப் பெருவிழாவாக பல ஆண்டுகள் எடுத்தார்.  1990 களின் பிற்பகுதியில் தமிழறிஞர்களையும் தமிழின உணர்வாளர்களையும் ஒருங்கிணைத்து, மொழி உணர்வையும் இன உணர்வையும் தட்டியெழுப்ப ”தமிழ்ச் சான்றோர் பேரவை” என்ற அமைப்பை நிறுவினார். தமிழ் நாடெங்கும் தமிழ்ச் சான்றோர் பேரவை சார்பில் கருத்தரங்குகளும், பரப்புரைகளும், மாநாடுகளும் நடத்தினார். 1999 ஆம் ஆண்டு ஏப்ரல் 25 ஆம் நாள், தமிழ்வழிக் கல்வியைக் கட்டாயமாக்கிட வலியுறுத்தி, தமிழறிஞர் தமிழண்ணல் தலைமையில் 102 தமிழறிஞர்களும் தமிழ் உணர்வாளர்களும் காலவரம்பற்ற உண்ணாப் போராட்டம் தொடங்கினார்கள். பல்வேறு தமிழ் அமைப்புகளையும் தமிழ் உணர்வாளர்களையும் இணைத்துக் கொண்டு தமிழ்ச் சான்றோர் பேரவையால் முன்னெடுத்த மாபெரும் போராட்டம் இது. அப்போராட்டத்தின் பயனாக, அன்றைய தி.மு.க. ஆட்சி, 5 ஆம் வகுப்பு வரை கட்டாயமாக தமிழ் அல்லது தாய்மொழி மொழிப்பாடமாக இருக்க வேண்டும், பயிற்று மொழியாக இருக்க வேண்டும் என்று ஆணையிட்டது. ஆனால் அது சென்னை உயர் நீதிமன்றத்தால் தள்ளுபடி செய்யப்பட்டது. ஆனாலும், அருணாச்சலம் உச்ச நீதிமன்றத்தில் தம் சொந்தச் செலவில் மேல்முறையீடு செய்தார்.

## மேற்கோள்கள்

பகுப்பு:2016 இறப்புகள்
பகுப்பு:தமிழகத் தொழிலதிபர்கள்
பகுப்பு:தமிழகப் பத்திரிகையாளர்கள்
பகுப்பு:திருவாரூர் மாவட்ட மக்கள்
எத்தில்மக்னீசியம் புரோமைடு

**எத்தில்மக்னீசியம் புரோமைடு** *(Ethylmagnesium bromide)* என்பது  C2H5MgBr  என்ற மூலக்கூற்று வாய்ப்பாடு கொண்ட ஒரு கரிமமக்னீசியம் சேர்மமாகும். கிரின்யார்டு கரணியான இச்சேர்மத்தில் ஒரு மக்னீசியம் நேர்மின் அயனி எத்தில் தொகுதியுடன் சகப்பிணைப்பும் புரோமின் எதிர்மின் அயனியுடன் அயனிப்பிணைப்பும் கொண்டுள்ளது. C2H5Mg+•Br− என்றும் எழுதப்படும் இச்சேர்மம் பரவலாக ஆய்வகங்களில் கரிமச் சேர்மங்களை தொகுப்பு முறையில் தயாரிக்கப் பயன்படுகிறது.

## வினைகள்

மின்னணு கூட்டு வினையில் எத்தில் எதிரயனி முறியலகிற்கு செயற்கை சமனாக செயல்படுவதை தவிர்த்து எத்தில்மக்னீசியம் புரோமைடு வலிமையான ஒரு காரமாகப் பயன்படுத்தப்படுகிறது. ஆல்கைன்கள் போன்ற பல்வேறு அடி மூலக்கூறுகளை புரோட்டான் நீக்கம் செய்யும் வினை இதற்கு எடுத்துக்காட்டாகும் :

:RC≡CH  +  EtMgBr  →  RC≡CMgBr  +  EtH. 

இப்பயன்பாட்டிற்கு கரிம இலித்தியம் வினைப்பொருட்கள் பரவலாகக் கிடைப்பதால் எத்தில்மக்னீசியம் புரோமைடு முழுமையாக ஒதுக்கப்படுகிறது. 

## தயாரிப்பு

வணிகமுறையில் எத்தில்மக்னீசியம் புரோமைடு பரவலாகக் கிடைக்கிறது. வழக்கமாக டை எத்தில் ஈதர் அல்லது டெட்ரா ஐதரோபியூரான் சேர்மத்தில் ஒரு கரைசலாக இது காணப்படுகிறது. கிரின்யார்டு கரணியிலிருந்து சாதாரணமாக எத்தில்மக்னீசியம் புரோமைடைத் தயாரிக்க இயலும். டை எத்தில் ஈதரில் உள்ள மக்னீசியத்தை புரோமோயீத்தேனுடன் வினைபுரியச் செய்து இதைத் தயாரிக்கிறார்கள். :

:EtBr + Mg &rarr; EtMgBr

## மேற்கோள்கள்

பகுப்பு:கரிம மக்னீசியம் சேர்மங்கள்
ஆண்டிமோனைட்டு

வேதியியலில் **ஆண்டிமோனைட்டு** *( Antimonite)* என்பது ஆண்டிமனி(III) வகை உப்புகளைக் குறிக்கிறது. NaSb(OH)4 மற்றும் NaSbO2 போன்றவை சில எடுத்துக்காட்டுகளாகும். ஆண்டிமனி(III) ஆக்சைடுடன் (Sb2O3) ஒரு காரத்தைச் சேர்த்து வினைபுரியச் செய்வதன் மூலமாக இவற்றைத் தயாரிக்கலாம். ஆண்டிமோனசு அமிலம் அல்லது ஆண்டிமோனியசு அமிலத்தின் உப்புகள் என்று பொதுவாக இவை கருதப்படுகின்றன. கரைசலில் "Sb(OH)3" இன் இருப்பு சந்தேகத்திற்குரியதாகவே உள்ளது. இதைத் தனிமைப்படுத்த முயற்சி மேற்கொள்ளப்பட்டபோது பொதுவாக ஆண்டிமனி(III) ஆக்சைடு நீரேற்று உருவாகிறது. Sb2O3•xH2O என்ற பொதுவாய்ப்பாட்டுடன் உருவாகும் இந்த நீரேற்று பின்னர் மெதுவாக Sb2O3.ஆக நிலைமாறுகிறது.

புவியியலில், சிடிப்னைட்டு கனிமம் (Sb2S3) சிலசமயங்களில் ஆண்டிமோனைட்டு என்று அழைக்கப்படுகிறது.

இவற்றை ஆண்டிமோனேட்டுகளுடன் ஒப்பிட்டுப் பார்க்கவியலும். இவ்வகைச் சேர்மங்களில் ஆண்டிமனி +5 என்ற ஆக்சிசனேற்ற நிலையில் காணப்படுகிறது.

## மேற்கோள்கள்

பகுப்பு:ஆக்சி எதிர்மின்னயனிகள்
பகுப்பு:நேர்ச்சாய்சதுரக் கனிமங்கள்
பகுப்பு:ஆண்டிமனி(III) சேர்மங்கள்
இலங்கை செஞ்சிலுவைச் சங்க ஊழியர்கள் படுகொலை, 2007

**இலங்கை செஞ்சிலுவைச் சங்கப் பணியாளர்கள் படுகொலை** 2007 சூன் 1 அன்று இடம்பெற்றது. இரண்டு இலங்கைத் தமிழ் நிவாரணப் பணியாளர்கள் 2007 சூன் 1 இல் கொழும்பில் வைத்து காவல்துறையினர் எனத் தம்மை அடையாளம் காட்டிக் கொண்ட இருவரால் கைது செய்யப்பட்டனர். இவர்களது இறந்த உடல்கள் சூன் 2 அன்று கொழும்பில் இருந்து 95 கிமீ தொலைவில் இரத்தினபுரியில் கண்டெடுக்கப்பட்டது.

## நிகழ்வு
கிழக்கிலங்கையைச் சேர்ந்த இரண்டு செஞ்சிலுவைச் சங்கப் பணியாளர்கள், சின்னராஜா சண்முகநாதன், 38, கார்த்திகேசு சந்திரமோகன், 28, ஆகியோர் ஆழிப்பேரலைப் பயிற்சித் திட்டம் தொடர்பாக தலைநகர் கொழும்பு வந்தனர். செஞ்சிலுவைச் சங்கத்தின் மட்டக்களப்பு கிளைத் தலைவர் வசந்தராஜாவின் அறிக்கைப் படி, மட்டக்களப்பில் இருந்து கொழும்பிற்கு மே 30 இல் அனுப்பப்பட்ட 6 பணியாளர்களில் இந்த இருவரும் அடங்குவர்.

மே 30 முதல் சூன் 1 வரை இடம்பெற்ற பயிற்சித் திட்டத்தை முடித்துக் கொண்ட இந்த அறுவரும் மட்டக்களப்பு திரும்புவதற்காக சூன் 1 மாலை 06:30 மணியளவில் கொழும்பு கோட்டை தொடருந்து நிலையத்தில் இரவு 07:15 மணிக்குப் புறப்படும் தொடருந்துக்காகக் காத்திருந்தனர். அப்போது தம்மைக் காவல்துறையினர் என அடையாளம் காட்டிய இருவர் ஆறு பேரின் தேசிய அடையாள அட்டைகளை பரிசோதித்தனர். பின்னர் அவர்கள் சண்முகநாதனையும், சந்திரமோகனையும் மேலதிக விசாரணைக்கெனக் கூறி கைது செய்து வெள்ளை வானில் ஏற்றிச் சென்றனர். சண்முகநாதன் 1997 முதலும், சந்திரமோகன் 1999 முதலும் மட்டக்களப்பு செஞ்சிலுவைச் சங்கத்தில் பணியாற்றுகின்றனர்.

## தாக்கங்கள்
### செஞ்சிலுவைச் சங்கம்
கடத்தல் குறித்து அறிந்த பன்னாட்டு செஞ்சிலுவை மற்றும் செம்பிறை இயக்கம் கோட்டைக் காவல்துறையிலும், காவல்துறை மா அதிபருக்கும் முறைப்பாடு செய்ததாக அறிவித்தது.

இரத்தினபுரியில், கிரியெல்ல என்ற இடத்தில் உள்ள தும்பறை தோட்டத்தில் இருவரின் இறந்த உடல்களையும் செஞ்சிலுவைச் சங்கத்தினர் அடையாளம் காட்டினர்.

### இலங்கை அரசு
கிரியெல்ல காவல்துறை அதிகாரி, "வேறு இடம் ஒன்றில் கொல்லப்பட்ட பின்னர் உடல்கள் தும்பறைத் தோட்டத்தில் போடப்பட்டிருக்கலாம்" எனத் தெரிவித்தார். இதே பகுதியில் முன்னரும் வேறு உடல்கள் இருக்கக் கண்டுபிடிக்கப்பட்டிருந்தன. ஐந்து காவல்துறை அணிகள் விசாரணைக்காக நியமிக்கப்பட்டுள்ளதாக காவல்துறை அதிபர் விக்டர் பெரேரா தெரிவித்தார்.

### ஏனையோர்
இந்த இரட்டைப் படுகொலைகளை பிரித்தானிய தூதுவராலயம், மற்றும் மனித உரிமைகள் கண்காணிப்பகம் ஆகியன கண்டித்து அறிக்கை வெளியிட்டன.

## இவற்றையும் பார்க்க
*பொது மக்கள் மீதான இலங்கை அரசுப் படைகளின் தாக்குதல்களின் பட்டியல்
*திருகோணமலை நிவாரணப் பணியாளர்கள் படுகொலை, 2006

## மேற்கோள்கள்

## வெளி இணைப்புகள்
*Extra judicial killings in Sri Lanka 
*Charity worker shot in Sri Lanka

பகுப்பு:இலங்கையில் பொதுமக்கள் படுகொலைகள்
பகுப்பு:2007 நிகழ்வுகள்
பகுப்பு:பன்னாட்டு செஞ்சிலுவை மற்றும் செம்பிறைச் சங்கம்
மணலூர் மணியம்மாள்

**மணலூர் மணியம்மை** (பிறப்பு: *வாளாம்பாள்*) என்பவர் தென்னிந்தியாவின், தமிழ்நாட்டின், பழைய தஞ்சாவூர் மாவட்டத்தைச் சேர்ந்த விடுதலைப் போராட்ட வீராங்கனை, சாதித் தீண்டாமை எதிர்ப்பாளர், பெண்ணியலாளர், வர்க்கப் போராட்டக்காரர் எனப் பன்முகம் கொண்டவர்.

## தொடக்க வாழ்க்கை

மணலூர் மணியம்மை ஒரு பிராமணக்  குடும்பத்திலே பிறந்தவர். இவருக்குப் பெற்றோர் இட்ட பெயர் வாளாம்பாள். இவர் தன் இளம் வயதிலேயே தந்தையை இழந்தவர். குடும்பச் சூழலால்  தன்னை விடவும் 20 வயது மூத்த, ஒரு நாகப்பட்டினம் வழக்கறிஞருக்குத் திருமணம் செய்விக்கப்பட்டார். திருமணமான 10 ஆண்டுகளிலேயே கணவனை இழந்து தாய்வீடு வந்து சேர்ந்தார்.

## பொதுவாழ்வில்

இந்திய விடுதலைப் போராட்ட இயக்கத்தின்பால் ஈடுபாடு கொண்ட மணியம்மை காந்தி தஞ்சைக்கு வந்த போது அவரைச் சந்தித்து காங்கிரசில் இணைந்தார். மாகாணக் கமிட்டி உறுப்பினர் பதவிவரை உயர்ந்த அவர், பண்ணையடிமை முறையை எதிர்த்து தனது சொந்தப் பகுதியில் போராட்டம் நடத்தினார். தனது சொந்தப் பண்ணையிலேயே சாதி அடிமைத் தனத்தை எதிர்த்துப் போரட்டம் நடத்தியதால் அவர் சொந்தக் குடும்பத்தினரால் தள்ளி வைக்கப் பட்டார். காலவோட்டத்தில் அல்லது காந்திக்கு பிறகு பண்ணையார்களுக்கே காங்கிரசில் பெரு மதிப்பு என்று உணர்ந்து கொண்டார். ஜனசக்தி இதழ் மூலம் பொதுவுடைமை கொள்கைகளின் பால் ஈடுபாடு கொண்ட மணியம்மை, காங்கிரசில் இருந்து விலகி முழுநேர பொதுவுடமையாளர் ஆனார். பி. சீனிவாசராவ், மணலி கந்தசாமி போன்ற முன்னோடி பொதுவுடமையாளர்கள் மூலம் தனது அரசியல் அறிவை வளர்த்துக் கொண்ட இவர், செல்வாக்கு மிகுந்த தலைவராக உயர்ந்தார். இவரின் பண்ணை அடிமைக்கு எதிரான போராட்டத்தாலும், வர்க்க அணி திரட்டலாலும் பாதிக்கப்பட்டர்கள் ஆத்திரமடைந்து இவரைக் கொல்ல முயன்று, கொடும் தாக்குதலில் காயத்துடன் உயிர் தப்பினார். பெண்மையின் உடை, கூந்தல் போன்ற பல்வேறு குறியீட்டு அம்சங்களைத் துறந்து தனது கூந்தலை வெட்டிக் கொண்டு, ஆண்களைப் போல் வேட்டி சிப்பா அணிந்து கொண்டார். மேலும் தற்பாதுகாப்புக்கென சிலம்பம் கற்றுத் தேர்ந்தார். வேட்டி சட்டையோடு துணிச்சலாகத் தனி ஒருவராகவே தஞ்சைப் பகுதியெங்கும் சென்று விவசாய இயக்கங்களைக் கட்டி வளர்த்து, எண்ணிலடங்கா விவசாயப் போராட்டங்களில் பங்கெடுத்தார்.

## மறைவு
1953 ஆம் ஆண்டு மான் முட்டி இறந்தார்.

## பரவலர் பண்பாட்டில்
எழுத்தாளர் ராஜம் கிருஷ்ணன்  மணியம்மையின் வரலாறை அடிப்படையாகக் கொண்டு "பாதையில் பதிந்த அடிகளில்" என்ற பெயரில் புதினமாக எழுதியுள்ளார்.

## மேற்கோள்கள்

## வெளி இணைப்புகள்

* ஒடுக்குமுறையை அடக்கிய போராளி மணலூர் மணியம்மா - அரசியல் அரசியர் | Manalur Maniyammai |

பகுப்பு:1953 இறப்புகள்
பகுப்பு:ஊர்ப் பெயரால் அறியப்படும் மக்கள்
பகுப்பு:தஞ்சாவூர் மாவட்ட மக்கள்
பகுப்பு:தமிழ்ப் பொதுவுடமைவாதிகள்
பகுப்பு:இந்திய விடுதலைப் போராட்ட வீராங்கனைகள்
டாடா பிர்லா

***டாடா பிர்லா*** 1996-ம் ஆண்டு வெளியான தமிழ் நகைச்சுவைத் திரைப்படமாகும். இத்திரைப்படத்தினை சி. இரங்கநாதன் இயக்க, இரா. பார்த்திபன், இரச்சனா பானர்சி, கவுண்டமணி உள்ளிட்டோர் நடித்திருந்தனர். இத்திரைப்படம் தெலுங்கில், *டாடா பிர்லா மத்யலோ லைலா* என்ற பெயரில் மறுஆக்கம் செய்யப்பட்டது. வித்யாசாகர் இசையில் அக்டோபர் 4, 1999-இல் வெளியானது.

## நடிப்பு
* இராதாகிருஷ்ணன் பார்த்திபன்
* ரச்சநா பானர்ஜி
* கவுண்டமணி 
* மணிவண்ணன் 
* சச்சு
* பாலு ஆனந்த்
* வெண்ணிற ஆடை மூர்த்தி

## பாடல்கள்

இத்திரைப்படத்தின் பாடல்களுக்கு வித்யாசாகர் இசையமைத்திருந்தார். பாடல்களை வாலி எழுதியிருந்தார்.

## குறிப்புகள்

பகுப்பு:இந்தியத் தமிழ்த் திரைப்படங்கள்
பகுப்பு:1996 தமிழ்த் திரைப்படங்கள்
பகுப்பு:சச்சு நடித்த திரைப்படங்கள்
செங்கை செந்தமிழ்க்கிழார்

**செங்கை செந்தமிழ்க்கிழார்** (20 07 1932 – 15 05 1997) தனித்தமிழ் இயக்கத்தில் ஈடுபாடு கொண்டு பேச்சிலும், எழுத்திலும் தனித்தமிழ் நடையைப் பின்பற்றியவர்களில் ஒருவர். இவரது இயற்பெயர் செல்வராசன். பா. போ. நாராயணசாமி, பங்காரு அம்மாள் ஆகியோர் இவரின் பெற்றோர். தமிழக அரசின் நல்லாசிரியர் விருது பெற்றவர். (1989) தன் பெயரைத் தனித்தமிழ்ப் பெயராக மாற்றிக்கொண்டவர். செங்குட்டுவன், கிள்ளிவளவன், இனியன், பாரி என்று தன் மகன்களுக்குத் தனித்தமிழ்ப் பெயரைச் சூட்டியவர். தன் இல்லத்துக்குத் ’தொல்காப்பியர் இல்லம்’ என்று பெயர் சூட்டிக்கொண்டு தான் வாழ்ந்த ஊரான செங்காட்டுப்பட்டியில் பலரது இல்லங்களுக்குத் தமிழ்ப்பெருமக்களின் பெயரைப் சூட்டிப் பெயர்ப்பலகையும் தன் செலவில் எழுதிப் பதியவைத்து மக்களைத் தமிழில் ஈடுபாடு கொள்ளச் செய்தவர். உலகத் தமிழ்க் கழகத்தின் பொருளாளராகச் சில ஆண்டுகள் பணியாற்றியவர். பாவாணரின் அணுக்கத் தொண்டராக விளங்கியவர்களில் ஒருவர். 
## மேற்கோள்

பகுப்பு:தனித்தமிழ் இயக்கம்